Hvad koster det at investere i Asset Opportunities?
Som investor skal man vide og forstå, hvad man betaler for. Vi tilbyder lave omkostninger og en gennemsigtig honorarmodel med det formål at sikre gennemskuelighed og tryghed for vores investorer. Vi gør en dyd ud af at holde omkostningerne nede, så vores investorer også finder vores produkt prismæssigt attraktivt. Asset Opportunities omkostningsmodel / Pris Rådgivningshonorar: 0,25 % i kvartalet Beløbet dækker over betaling til afdelingens forvalter og rådgiver, Asset Advisor Fondsmæglerselskab A/S. Performance honorar: Dette udgør 10% af det årlige afkast over 0% til afdelingens forvalter, Asset Advisor Fondsmæglerselskab A/S. Der opereres efter ”High Water Mark”-metoden. Det betyder, at negativ performance i tidligere år skal indhentes, før performance honorar kan udbetales. Løbende estimerede driftsomkostninger: 0,43% årligt*. Denne udgift dækker over løbende udgifter vedrørende generel forvaltning, administration og handelsomkostninger. (Samlet forvaltning og administration, direkte handelsomkostninger, maksimale emissionsomkostninger & maksimale indløsningsomkostninger.) Indløsningsfradrag og emissionsomkostninger: 0,25% i Emissions- og indløsningstillægget, hvilket tillægges eller fratrækkes fondens indre værdi ved emission eller indløsning. Beløbet dækker over handelsomkostninger, herunder bid-ask spread samt kurtage m.v. Emissionsprisen for andelene i afdelingen fastsættes ved anvendelse af dobbeltprismetoden til den indre værdi, jf. finanstilsynets til enhver tid gældende regler om beregning af emissions- og indløsningspriser ved tegning og indløsning af andele i investeringsforeninger m.v. Dette er opgjort på emissionstidspunktet med tillæg af et beløb til dækning af udgifter ved køb af finansielle instrumenter og til nødvendige omkostninger ved emissionen, herunder til administration, trykning, annoncering samt provision til formidlere og garanter af emissionen. Disse omkostninger skal sikre, at de nuværende aktionærer holdes skadefri. *Samlet ÅOP i %: 1,43